Predkladacia správa

V súčasnosti problematiku ochrany určených osôb Slovenskej republiky a zahraničných predstaviteľov upravuje zákon č. 171/1993 Z. z. o Policajnom zbore, uznesenie vlády SR č. 1104 z 20. decembra 2000   doplnené   uznesením vlády SR č. 1373 z 18. decembra 2002, ktoré určujú okruh osôb a objektov, ktoré sú predmetom tejto ochrany a rozsah úloh, ktoré treba zabezpečiť.
Ústavným zákonom č. 90/2001 Z. z., ktorým sa mení a dopĺňa Ústava Slovenskej republiky bola zriadená Súdna rada Slovenskej republiky. Predsedom Súdnej rady SR sa ex constitutione stal predseda Najvyššieho súdu Slovenskej republiky. Tým sa výrazne zmenilo aj postavenie predsedu Najvyššieho súdu SR, ktorý sa stal (tak ako to aj akcentuje dôvodová správa k citovanému ústavnému zákonu) jedným z najvyšších ústavných činiteľov reprezentujúcich súdnictvo a súdnu moc. 
Vzhľadom na uvedené dôvody sa navrhuje doplniť opatrenia na zabezpečenie ochrany určených osôb, zahraničných predstaviteľov a určených objektov tak, aby zahrňovali aj osobu predsedu Najvyššieho súdu Slovenskej republiky a predsedu Súdnej rady Slovenskej republiky. 
Predkladaný materiál nemá finančný, ekonomický  a ani environmetnálny vplyv  a vplyv na zamestnanosť a podnikateľské prostredie.